اصل میں ریاست مہاراشٹر میں میونسپل اسکولوں كا طریقۂ کار ایسا ہے کہ انگریزی میڈیم کے اسكول صرف ساتویں کلاس تک ہی ہوتے ہیں۔ اس وجہ سے جب ’سیما‘ نے ساتویں کلاس پاس کر لی تو انہیں دوبارہ ایک پرائیویٹ اسکول میں داخلہ لینا پڑا ۔ چونکہ پرائیویٹ اسکولوں کی تعلیمی سطح ان سرکاری اسکولوں کے مقابلے کافی اعلیٰ درجے کی ہوتی ہے جن سے ’سیما‘ پڑھ کر آئی تھیں، اس لئے انہیں خود کو بہتر بنانے میں کافی مشکلات کا سامنا پڑا اور ان کی کارکردگی دوبارہ متاثر ہوئی۔ اُن کی خود اعتمادی ایک بارپھر متزلزل ہوئی۔ لیکن ’سیما‘ ان تمام رکاوٹوں کو پار کرنے میں کامیاب رہیں اور اس کا کریڈٹ وہ اپنی ٹیچر کو دیتی ہیں ۔’’ اُس پورے دور میں راج شری دیدی نے انتہائی صبر اور محبت کے ساتھ میرا حوصلہ بڑھایا ۔ میں اُس وقت تعلیم کے معاملے میں ایک اوسط طالبہ تھی اور اکثر بِلا وجہ’آکانکشا‘ کی کلاسیز میں غیر حاضر رہتی تھی ۔ وہ هربار میرے گھر آ دھمكتيں اور مجھے دوبارہ کلاس میں لے جاتیں! ‘‘